Универзитет у Нишу

Филозофски факултет

Већу Центра за стране језике

Наставно-научном већу

**Предмет**: Извештај о учешћу на *14. међународној конференцији ESSE 2018.* у организацији Европске асоцијације *European Society for the Study of English* у Брну, Чешка Република.

Уз сагласност Већа Центра за стране језике и Наставно-научног већа Филозофског факултета Универзитета у Нишу, учествовала сам на *14. међународној конференцији ESSE 2018*. у организацији Европске асоцијације *European Society for the Study of English* и Универзитета Масарик у Брну, Чешка Република, у периоду од 27. до 31. августа 2018.

На конференцији сам учествовала као ко-организатор семинара под насловом *S10 – Discursive Strategies in Politically Sensitive Media Texts* са колегом ко-организатором Бледаром Тоска са Универзитета у Влори, Албанија. У семинару је поред мог колеге и мене учествовало још петоро колега и то: Биљана Мишић Илић, Универзитет у Нишу, Србија; Мохамед Ајодеји Адемилокун, Универзитет у Кемницу, Немачка; Јованка Лазаревска-Станчевска, Универзитет „Св. Кирил и Методије“, Македонија; Ирина Петровска, Универзитет „Св. Климент Охридски“, Македонија и Бисера Костадиновска-Стојчевска, Универзитет „Св. Климент Охридски“, Македонија.

Семинар је одржан у четвртак 30. августа 2018. у два термина, први од 15.00 до 17.00 и други од 17.30 до 19.30. У оквиру првог термина излагала сам свој рад под насловом *The Discursive Strategy of Argumentation in Serbian Media: Exerting Effect and Pursuing a Political Strategy.* Поред мене су у првом термину своје радове излагали колега Тоска (*Britain Faces a Wave of Mass Immigration from Bulgaria and Romania: The Conservative Press Anticipating and Legitimizing Fear and Concern*) колегиница Мишић Илић (*Discourse Analysis of Terrorist Attacks Coverage in British Newspapers*) и колега Адемилокун (*Politics in the Economy or Economy in Politics: Discursive Construction of Nigeria’s Economic Crisis in the Media Texts of State Actors (2016-2017)*) док су у другом термину излагале колегинице Лазаревска-Станчевска (*Language of News Media*), Петровска (*Investigating the Language in Media Discourse*) и Костадиновска-Стојчевска (*Playing the Nationalism Card: Critical Discourse Analysis of the Political Speeches during the Local Election Campaign in Bitola in 2017*). Семинар је у оба термина био изузетно посећен, а дискусија је због природе теме и садржаја самих излагања била веома конструктивна и садржајна.

У оквиру конференције имала сам прилику да присуствујем и пленарним излагањима, паралелним предавањима као и излагањима колега у оквиру других семинара. Будући да је реч о заиста великој међународној конференцији, са учесницима из различитих земаља Европе, искуство је било више него значајно, како у академском, тако и у друштвеном смислу. Поред академског дела конференције, организатори су припремили и богат друштвени програм који је обухватао заједничку вечеру и коктел, обилазак знаменитости у Брну, две позоришне представе као и излете до значајних места у околини Брна.

Ниш, 4. Септембар 2018. доц. др Јасмина Ђорђевић